Povedali sme si, že je načase bližšie spoznať Kyklady. Hoci naša obľúbená Kythira ich tak trocha pripomína, pravé Kyklady musíme hľadať viac na východ. Napríklad na Tinose. Inšpiráciou pre dovolenku 2016 nám bola úžasná fotogaléria priateľa Romana na spriaznenom webe. Kythire sme však zostali verní a vrátili sme sa. Ako sa vraví, do tretice všetko dobré.
Nafpaktos, historické Lepanto, nie je také veľké ako Nafplio na Peloponéze. Napriek tomu, hoc i na krátky čas, má čo ponúknuť: slávnu históriu, do ktorej sa zapísal Cervantes, pevnosť, príjemnú atmosféru uličiek a nábrežia s tavernami a kaviarňami, aj dlhú pláž.
Kde teda strávili noc Paris a Helena, než ušli do Tróje? Podľa mýtu v meste Gytheo. Presnejšie na ostrove Kranae, ktorý patrí k neprehliadnuteľným znakom mesta. Pozývame na prechádzku Gytheom.
Gytheo (čítaj Jiθio), Gythion alebo aj Githeo, Githio či Γύθειο a jeho okolie patria k obľúbeným miestam Peloponézu. Nie div, prispela k tomu jeho poloha, infraštruktúra, početné rybie taverny na nábreží aj priľahlé pláže. Gythijské domy postavené v neoklasicistickom architektonickom štýle 19. storočia sa ťahajú od nábrežia cez úbočie kopca Koumaros a už zdiaľky žiaria vďaka jasným tehlovočerveným strechám.
Pokračovať v čítaní